## Carlos Mazón remarca el compromís de la Comunitat Valenciana “per a construir una societat més cohesionada, equitativa i justa”

*** Agraïx la labor i l’exemplaritat de Mamás en Acción i el Grupo Dominguis Energy Services “per fer del nostre territori un lloc més inclusiu i participatiu”
* Ressalta que les polítiques socials són una prioritat per al Consell, així com oferir una atenció integral en l’etapa de l’adolescència**

**València.**

El president de la Generalitat, Carlos Mazón, ha remarcat el compromís de la Comunitat Valenciana “per a construir una societat més cohesionada, equitativa i justa en l’accés a més i millors oportunitats”

Així ho ha assenyalat en l’obertura de la trobada ‘Empresaris en acció’, organitzat per Mamás en Acción i el Grupo Dominguis Energy Services (GDES) en la qual s’ha presentat el projecte ‘Pintant el meu futur’, un programa de formació solidari per a adolescents en risc d’exclusió social. La iniciativa busca beneficiar més de 1.000 jóvens que compliran la majoria d’edat en els pròxims tres anys.

El cap del Consell ha agraït la labor i l’exemplaritat de Mamás en Acción i el Grupo Dominguis Energy Services “per fer del nostre territori un lloc més inclusiu i participatiu”, al mateix temps que ha mostrat la seua convicció que “la solidaritat pot i deu exercir-se des de qualsevol àmbit i amb la col·laboració de tots els actors socials i empresarials”.

En este sentit, ha assenyalat “que tots tenim el deure de cuidar i de cuidar-nos com una comunitat d’iguals”, i ha remarcat que en eixa tasca “no sobra ningú que aposte per l’empatia, la generositat i per una major cohesió social”.

Igualment, ha ressaltat que les polítiques socials són una prioritat per a la Generalitat, així com oferir una atenció integral en l’etapa de l’adolescència, especialment en salut mental.

Fecha: 17/10/2024